ଢେଙ୍କାନାଳଃ କରୋନା ପାଇଁ ଢେଙ୍କାନାଳ(Dhenkanal) ପୌରାଞ୍ଚଳକୁ ୪ ଦିନିଆ ସଟଡାଉନ ଘୋଷଣା କରାଯାଇଛି। ଗତ ୧୦ ଦିନ ଭିତରେ ଆକ୍ରାନ୍ତଙ୍କ ସଂଖ୍ୟା ବଢ଼ିଥିବାରୁ କାଲିଠାରୁ ୩୦ ତାରିଖ ଯାଏ ୪ ଦିନ ସଟଡାଉନ ରହିବ। ଢେଙ୍କାନାଳ ଟାଉନ ପୌରାଞ୍ଚଳର ସମସ୍ତ ୨୩ଟି ଓ୍ୱାର୍ଡରେ ସଟଡାଉନ ଲାଗୁ ହେବ।
ପ୍ରଶାସନ ପକ୍ଷରୁ କାଲି ଓ ୨୮ ତାରିଖ ସଟଡାଉନ ଘୋଷଣା କରାଯାଇଛି। ସେପଟେ ସପ୍ତାହାନ୍ତ ସଟଡାଉନ ପାଇଁ ୨୯ ତାରିଖ ଶନିବାର ଓ ୩୦ ତାରିଖ ରବିବାର ସହର ବନ୍ଦ ରହିବ । ଚାରି ଦିନ ପାଇଁ ପୌରଞ୍ଚଳ ସଟଡାଉନ ହେଉଥିବାରୁ ଆଜି ସଂଧ୍ୟା ୬ଟା ପର୍ଯ୍ୟନ୍ତ ଦୋକାନ ବଜାର ଖୋଲା ରହିବ ବୋଲି ପୌର ପ୍ରଶାସନ ଘୋଷଣା କରିଛି। ୪ ଦିନ ସଟଡାଉନ ହେଉଥିବା ଖବର ଜଣାପଡ଼ିବା ପରେ ମାର୍କେଟରେ ଆଜି ପ୍ରବଳ ଗହଳି ଦେଖିବାକୁ ମିଳିଛି।
